JohanHeinsen/ENO huggingface dataset:
Aalborgs Stifts Adresseavis, 1826-04-03
Portugal. Man vil vide at der er indløbet meget foruroligende Efterretninger fra Brasilien, saasom at Provindserne Bahia og Pernambuco skulle have erklæret sig uafhængige o. s. v., som dog vel er overdrevet, dog skulle de sidste Efterretninger have gjort et slemt Jndtryk paa den nu afdøde Monarks Sind, og paa sit Dødsleie udraabte han flere Gange i Febervildelse: Stakkels Pedro, Stakkels Søn. -Man mener, at ulykkelige huslige Anliggender meget bidroge til at forkorte den elskede Monarks Dage. Dronningen saae slet ikke sin Gemal, da han laae syg. - Den Engelske Eskadre paa Tajo er forstærket. Sir William ACourt har hyppige Sammenkomster med Ministrene. Frankrig har for Tiden ingen Ambassadør i Lissabon. - Om Thronfølgen haves intet Paalideligt.
Aalborgs Stifts Adresseavis, 1826-04-03
Sverrig. Justitsraad Noreus, en af Fuldmægtigerne i Jern Contoiret, er afsendt til Warmeland for, under det i disse Dage afholdende Marked i Christineham, at distribuere de Laan, som til Understøttelse for Brugspatronerne og Saugverks=Ejerne i denne Provinds maatte af disse begjeres. Han skal i denne Hensigt handle i Forening med vedkommende Landshøvdinger, 4 Brugs- og Saugverks=Eiere i Provindsen samt 2de Handlende fra Gothenborg.
Aalborgs Stifts Adresseavis, 1826-04-03
Den 21de Februar sidstleden, Kl. 8 1/2 Eftermiddag, indtraf i Egnen af Torne et Jordskjælv, som kom fra Sydvest og gik til Nordost. Det gav sig først tilkjende som naar Torden ruller eller naar flere Vogne kjøre paa frossen Mark, derefter kom to paa hinanden tæt følgende Jordstød, som foraarsagede en temmelig kjendelig Rystelse i Gulve, Vinduer og Meubler, og endeligen ophørte med en hvinende Susen i Luften.
Aalborgs Stifts Adresseavis, 1826-04-03
En Stangjerns-Smed ved Navn Funke, hos GrevMörner paa Sonstorp, har i de sidste Dage af forrige Aar, da der manglede ham Kul, gjort et Forsøg med i deres Sted at benytte Saugspaan i Hammersmeds=Herden. Jnspecteur ved Bjørgjöls Brug, Malmqvist, har senere fortsat dette Forsøg og anmeldt Sagen i Jern-Contoiret, som Noget, der kunde fortjene nærmere Opmærksomhed. Man har omtrent befundet, at den saaledes anvendte Saugspaan erstatter i det Mindste til 2/3 Dele, et lige stort Qvantum Kul derved, at Saugspaanen, som deels blandes med Kullene i Herden, deels bedække dem, mere underholde Varmen med deres Fugtighed og hindrer Kullene fra en hastig Forbrændelse.
Aalborgs Stifts Adresseavis, 1826-04-03
Stats- og Udenrigs Ministeren, Hans Excellence Grev Wetterstedt, er af Hans Majestæt Keiseren af Rusland bleven benaadet med den Russiske St. Andreas-Orden og Alexander=Newsky-Ordenen. Første Hof=Staldmester, General=Major Grev Brahe, er, ledsaget af Kammerherre Baron Munck og Major Backmann, afreist herfra til St. Petersborg, efter Sigende, saavel for at bivaane den højsalige Keisers Begravelse, som for at overbringe Hs. Keiserlige Høyhed Storfyrst Alexander Seraphimer Ordenen.
Aalborgs Stifts Adresseavis, 1826-04-03
Vor Cours paa Hamborg har i de trende sidste Postdage steget 1 Skilling hver Postdag, eller fra 123 til 227 Skilling, og man troer, at den ligeledes vil end mere stige.
Aalborgs Stifts Adresseavis, 1826-04-03
Blandinger. Den bekjendte Grev von der Pahlen, som var Generalgovernør i St. Petersborg, da Keiser Paul døde, er nylig død i Mitau i en Alder af 82 Aar. Enken efter den af sine Reiser og udstandne Eventyrer, bekjendte Grev Maurits August von Benjovsky er død i Ungarn den 1ste Marts i det 79 Aldersaar.
Aalborgs Stifts Adresseavis, 1826-04-03
England anvender over en halv Million Pund Sterling, aarlig til at lønne Ambassadører, Sendemænd og Consuler udenlands. J Aaret 1792 var hele denne Udgift ikke mere end 182000 Pund. Aarsagen til denne Udgifts Forøgelse er deels at søge i nogen Forhøielse i Lønninger, deels ogsaa i flere diplomatiske Embedsmænds Ansættelse fornemmeligen i Amerika, deels ogsaa deri, at den Engelske Regering selv lønner sine Consuler udenlands, saa at de Søfarende ingen Betaling have at erlægge til dem, da derimod mange andre Landes Consuler kuns ere til Byrde og Besvær for deres Lands Handel og Skibsfart.
Aalborgs Stifts Adresseavis, 1826-04-03
Postfarten imellem Østad og Stralsund har taget sin Begyndelse først i Marts og skeer fra 1ste April af med Dampskibet.
Aalborgs Stifts Adresseavis, 1826-04-03
Paa en Bjørnejagt i Værmeland blev den 28de Februar paa engang fældet fire store Bjørne, som bleve ved at holde sig samlede efterat de vare reiste.
Aalborgs Stifts Adresseavis, 1826-04-03
En Elefant-Trætte er i Paris bragt for Retten 1ste Marts. J Oktober forrige Aar ankom en Hr. Garnier, til Hr. Potiers Værtshuus i Bourg-la-Reine med en Elefant af saa overordentlig Størrelse, at man for at bringe denne Gjæst i Stalden maatte optage Brolægningen. Man lagde Lænker om dens Fødder, og bandt disse til en i Jorden befæstet Steen, og Fangen forlod aldrig sit Fængsel uden for at udstilles for Publikums Øine; og under Opsigt af to Cornacs. Dagen før St. Martins Marked havde en Cornac om Aftenen forret den. Dens Maaltid bestod af 5 Bundter Hø, 2 Bundter Straa, og 40 Pund Brød. Elefanten havde spiist med god Appetit: pludselig bliver den urolig. Dens Cornac udskjelder den, Elefanten bliver opbragt; Cornacien stikker den og Elefanten bliver rasende, og vil styrte løs paa ham. Cornacken løber fra den, og lader Staldøren staae aaben. Dyret har imidlertid revet sine Lænker itu; det styrter frem og begynder med at kaste Stalddøren af, udstøder vrede Brøl, render imod en Vogn, som det knuser, og brækker et Jerngitter og en Trappe foran Huset itu. Derpaa slynger det en Vogn i Luften, saa den falder ned i Stumper og Stykker, retter saa sine Skridt imod en Brønd, griber med sin Snabel i Touget, haler begge Spandene i Veiret, bryder dem itu, og ender endelig med at rive Touget i smaa Stykker. Potier har indstævnet Garnier for Omkostningerne og til Skades-Erstattelse. Retten har paalagt Fredsdommeren at indlede en Undersøgelse for at vurdere Skaden, og befalet Parterne at møde personlig om otte Dage.
Aalborgs Stifts Adresseavis, 1826-04-03
Forestillingen af Branden i Salins, som sandsynlig var Aarsag til at Brødrene Franconis Theater afbrændte, var flere Gange opført til Bedste for de Brandlidte sammesteds. Men de høste nu ogsaa Løn for dette deres ædelmodige Offer for Nødlidende, da Enhver interesserer sig for denne almindelig agtede Familie. Kongen har saaledes tilladt, at der paa alle Theatre maa gives Beneficer for dem. Paa Madames Theater er alt veden saadan Forestilling indkommet henved 9000 Fr. J samme Øjemed er aabnet flere Subskriptioner, for en af disse staaer Dauphine, for en anden Hertuginden af Berry i Spidsen. Jndenrigsministeren har og forlænget Franconis Privilegium til April 1840. Tabet var saa meget større, da de ikke havde assureret og tilsatte en betydelig Formue. Det var endda en stor Lykke at Jngen indebrændte. Da Trapperne alt vare antændte, maatte den yndre Franconi med Kone og 3 Døttre fire sig ned fra Vinduet. Den ældste af disse faldt en Glød paa Brystet, hvorover hun styrtede til Jorden; men blev heldigviis i Faldet grebet af Musikdirektøren Hr. Sergent, en Mand af usædvanlig Legemskraft. Begge Brødrene voltigerede endnu tre Gange op i Vinduet, for at redde Penge og Sølvtøi, indtil Præfekten forbød dem at gjentage Forsøget, og et Par Minuter efter var Facaden styrtet. Det hele Tab anslaas til 600000 Fr. foruden 50000 Fr. i Guld og Sølv, som befandtes i Kassen, (der heri udmærkede sig fra andre Theaterkasser!) og hvoraf de smeltede Levninger fandtes i Gruset. Den yngre Franconi havde endnu 30000 Fr. i Kassen, hvorfor han havde kjøbt sig et lidet Landsted; men desværre var det i Papir, hvoraf kun Asken er tilbage.
Aalborgs Stifts Adresseavis, 1826-04-03
Fra Englands afrikanske Reisende haves Efterretninger over Sierra Leona, efter hvilke de derfra til Benin og Biafra afseilede Kaptainer Clapperton og Pearce samt Dhrr. Morrison og Dickson ville søge at lande paa en bekvem Deel af Kysten og at naae Socatoo. Der ville nogle af Selskabet blive tilbage, for at stifte nærmere Forbindelser med den mærkværdige Sultan Bello, og en bestandig Samfærsel mellem Socatoo og Kysten, imedens de andre vende sig til Nigeren og følge dens Løb til Skibs. Vi erholde her en ny Bekræftelse paa, at det Jndre af Afrika har gjort store Fremskridt til Kultur og at Negeren stedse staaer paa et høiere Trin af menneskelig Fuldkommenhed, stedse er desto indsigtsfuldere, flittigere og retfærdigere, jo fjærnere fra Kysten han lever og jo længere han er borte fra Slaveriets forbandelsesværdige Virkninger. Kapitain Clapperton, som alt tidligere har opholdt sig i Socatoo, kan ikke noksom rose Pænheden af Bygningerne og Plantningerne i det Jndre, især ved Dyrkningen af Bomuld og Jndigo, samt den Omhyggelighed, hvormed Negerne rense dem fra Ukrud. Den Omstændighed, at alt til Tombucloo og Socator ført Guld kommer fra Vest og Sydvest, bekræfter den ofte yttrede Paastand, at de rigeste Guldminer i Vesten af det indre Afrika ikke kunne ligge meget bortfjærnede fra Kysten.
Aalborgs Stifts Adresseavis, 1826-04-03
J Berlin har man døbt en Negerinde, som i hendes Fødeland Feria i det indre Afrika, er en Kongedatter. Kongen og Kronprindsen af Preussen stode Faddere til hende. En tysk Kjøbmand Weiner har kjøbt hende i Cairo. Baron Puvmarin, af Deputertkammeret i Paris, har udgivet: "Prøvelse af det Spørgsmaal, om en Handelstractat med England var fordeelagtig for Frankrig." Af Viinudførsel lover han Frankrig saare lidet, da Engelske mændene ere berygtede for at brygge deres Viin selv, og deres Viinhandlere ere forlængst af Pitt selv bleven kaldte: aabenbare Giftblandere. Saadant Sammensurium har man allerede i lang Tid tillavet i London i uhyre Qvantiteter, og er ingenlunde kræsen i Henseende til Valg af Materialer dertil. Naar Gjæsternes Smag er lammet ved Bourdeaux Vinens svovlsure Gas, saa komme Værterne frem med deres eget Bryg. J Ostindien falbydes endog Viin, med det Tillæg: klar og fabrikeret i London. Til at give Brygget den gamle Rhinskviins gule Farve bruges Arsenik o. s. v. Men til Rusland, Sverrig, Danmark Nederlandene og Tyskland mener Forfatteren vilde vanke en god Næring, naar man tog nogle af disses Vare igjen. - Oja: 2 Tønder Rug for1 Flaske Champagner er ikke saagalt Tusk. - (J. A.)
Aalborgs Stifts Adresseavis, 1826-04-03
Paa en afsidesliggende Kyst af Nyholland har man truffet hvide Jndbyggere, klædte i Dyrehuder.
Aalborgs Stifts Adresseavis, 1826-04-03
Til London var der kommet en Smaragd fra Brasilien, som veier 4 Pd. og vurderes for en halv Million Pd. St. Det er bekjendt, at San Carlo-Theatret i Neapel afbrændte lige til Grunden i Februar 1816, og den 12te Januar 1817, altsaa ti Maaneder derefter, stod et nyt Theater i en elegant Tilstand reist og færdig, saaat det bemeldte Dag, den afdøde Konges Fødselsdag, kunde aabnes. Det har ialt 181 Loger. Deriblandt den store Kongelige Loge og 26 Loger af første Rang. J Parterret er 20 Bænke til 741 Sæder. Theatret rummer i det Hele 2829 Personer, foruden omtrent de 350, som Orchester, Theaterpersonalet o. fl. udgjør. Man har en Grundtegning af dette Theater i Steentryk, og en kort Efterretning om samme i Morgenbl. No. 10 og 11.
Aalborgs Stifts Adresseavis, 1826-04-03
En meget sjelden Tildragelse i Frankrig er følgende, som har fundet Sted i St. Hippolyte i Gaard Departe, mentet: Da den agtede katholske Præst Cavalier, Medlem af Æreslegionen, nylig døde, fulgte alle Embedsmænd og hele Befolkningen, bestaaende af mere end 4000 Protestanter og 1100 til 1200 Katholiker, ham til Graven. Dette vidner tilstrækkeligt om den Salliges forsonlige Sindsbeskaffenhed. Før Restaurationen havde Hr. C. vægret sig ved at aflægge den da affordrede, hans Samvittighed modstridende Eed.
Aalborgs Stifts Adresseavis, 1826-04-03
Paven har udstædt en skærpet Bulle mod alle hemmelige Selskaber i den hele catholske Christenhed. Jfølge Erfaringens Lære ville de netop trives bedre derefter, J Tugthuset i Werden, som indeholder 500 Fanger, opstod forleden en farlig Opstand mellem Disse, der gik saavidt, at henved 200 Mand Krigsfolk maatte commanderes imod dem, og nogle af disse Elendige ihjelskydes, førend Rolighed kunde vende tilbage.
Aalborgs Stifts Adresseavis, 1826-04-03
J Hamborger ugentlige Efterretninger efterlyses en stor Lænkehund "der havde største Liighed med en Ulv". Formodentlig bliver det denne, en Gartner nylig dræbte ved Harvesthude.
Aalborgs Stifts Adresseavis, 1826-04-03
Den fyndige Taler. J et Gjæstebud, der nyligen fandt Sted i Welsh Hampton, var der en bekjendt Taler, som, i det han fremsagde een af sine Taler, slog i Bordet med saadan Voldsomhed, at han brak sin Arm.
Aalborgs Stifts Adresseavis, 1826-04-03
Fædrelandet.
Aalborgs Stifts Adresseavis, 1826-04-03
Den 18de Marts ankrede her paa Rehden det her i Staden byggede Brigskib Mercurius, ført af Captain Jhlen, paa sin Reise fra Triest til Stettin. Bemeldte Capitain har forhen gjort sig bekjendt ved hurtige Reiser og bravt Sømandskab. Saaledes er den Reise mærkværdig han forrige Aar gjorde fra Marseille med en Ladning til Alvarado, Macambo og Sacrefasio, tre Steder i det Jndre af Mexiko=Bugten, og tilbage til Lissabon, i 5 Maaneder og 6 Dage; det skal have været det første danske Skib som har besøgt de benævnte Pladser. De tvende sidste Reiser af Captain Jhlen, nemlig fra Lissabon til Triest med en Ladning, og derfra hertil med en Ladning for Stet. tin, alt i en Tid af 3 1/2 Maaned, kunde vel ligeledes fortjene at bemærkes som meget hurtige, i Betragtning af det krogede Farvand, der gjør Distancen til mere end 1600 geografiske Mile, og naar man beregner den Tid som gaaer hen med Qvarantaine, Lysning, Fragtslutning og nyLadnings Jndtagelse, og dette paa den strængeste Tid af Aaret. Man maa da vel erkjende, at Captain Jhlen. ikke alene har været heldig, men fortjener Berømmelse af en dristig Skibsfører.
Aalborgs Stifts Adresseavis, 1826-04-03
Ved Høiesteretsdom er Prokurator Rye i Stege muleteret for misligt Forhold som Sagfører, og suspenderes Kirkesanger og Skolelærer Lind ligeledes for hans urolige opsætsige og uanstændige Forhold. Af Ribe Stifts Landemode var Denne bleven frakjendt sit Embede.
Aalborgs Stifts Adresseavis, 1826-04-03
J Politivennen anker en Tallotteriespiller over, at en Kollekteur, hvem han overlod selv at vælge Nummere, har givet ham en Seddel med Tallene 58 - 98, endskjøndt Lotteriet kun i det Hele bestaaer af 90 Tal!
Aalborgs Stifts Adresseavis, 1826-04-03
Følgende Nyheder ventes opførte paa det kongelige Kjøbenhavnske Theater i Løbet af April og Mai Maaneder: Aprilsnarren, Vaudeville i 1 Akt af Dr. J. L. Heiberg. 2) Den 2den April, Vaudeville i 1 Akt at en Unavngiven. 3) Slaget ved Fehrbellin eller Prindsen af Homburg, Drama i 5 Acter af H. v. Kleyst, oversat af Professor Kruse. 4) William Shakkespeare, Drama med Chor af Boye. 5) Reisen til Bryllupet, Lystspil i 3 Akter af Lembert. 6) Eventyret i Skoven, romantisk Syngespil i 2 Akter af Boye, med Musik af Fr. Kuhlau. De to første Stykker, ere allerede indstuderede og vil formodentlig blive opførte først i April.
Aalborgs Stifts Adresseavis, 1826-04-03
Skibe, ind- og udclarerede ved Aalborg Toldkammer. Den 1ste April. Jndel., H. S. Slette fra Sæbye med Rug. - Udel., A. Thorsen til Norge med Kornvare og saltede Huder m.m. D. Madsen til dito med Kornvare m. m.
Aalborgs Stifts Adresseavis, 1826-04-03
Bekjendtgjørelser. Skipper Geneske afseiler sidst i denne Uge til Kjøbenhavn, medtager Fragtgods og Passagerer. Skibet er beliggende ved Toldboden.
Aalborgs Stifts Adresseavis, 1826-04-03
Bedste rødt fyensk Kløverfrøe, faaes hos H. Kaarsberg.
Aalborgs Stifts Adresseavis, 1826-04-03
Til Salg, anbydes det af Skipper Ole Hvass's Enke i Nibe nu iboende og forhen eiende Sted, med tilhørende Salterbod, nu til næstkommende Paaske Flyttetid at tiltræde, saaledes som det undertegnede Boe er overdraget, og er eller skal blive, frigjort for alle Kongel. og Byeskatter. Om Kjøbet afhandles med Skiftecommissionen i sal. Statsraad Kjellerups og efterlevende Enkefrues fælleds Boe i Aalborg.
Aalborgs Stifts Adresseavis, 1826-04-03
Jeg sælger mit Have- og Blomsterfrøe, Frugttræer, Stikkelsbærriis, m. m., billigere nu, end længere hen, og derfor ønsker jeg snart at faae Ordre af dem, der vil kjøbe og betale. Frøet m. m. er ægte godt. Jngstrup ved Kattesundsport. Jeg Undertegnede tager mig den Frihed at bekjendtgjøre, at min nye anlagte Stampemølle nu er færdig, og modtages Tøi til Stampning saavel i Møllen selv som hos Hr. Kjøbmand N. W. Assens ved Færgestedet i Aalborg, Hr. Ogilvie i Søndertranders Kroe og Hans Nielsen Smed i Hals, hvorfra samme igjen, naar det er færdigt, tilbageleveres. - Hurtig Expedition, reel Behandling og billigste Priser forsikres. Gudumlunds Stampemølle den 22de Marts 1826. J. P. Jørgensen. Jovereensstemmelse med Planen af 4de Februar og 22de August 1825, maa Lægdsværterne for den ordinaire Jndqvarteringsholdelse i det høieste beregne og affordre de i Lægdet med dem værende Jnteressentere for sidstafvigte Halvaar fra Michali Flyttetid 1825 til Paaske Flyttetid 1826. For et med Givte belagt Lægd 23 Rbs. Tegn pr. Rdlrs. Grundtaxt, og for et med Ugivte belagt Lægd 8 Rbs. Tegn pr. Rdlrs. Grundtaxt.
Aalborgs Stifts Adresseavis, 1826-04-03
Ligesom det herved opgives til Vedkommendes Efterretning, at Lægderne: No. 16, 19, 27, 53, 56, 58, 61, 69, 70, 233, 234, 235 og 236, ikke har været belagt med ordinair Jndqvartering fra Mikkelsdag Flyttetid 1825 til Paaske Flyttetid 1826. Aalborg Raadstue den 1ste April 1826. Schmidt. Wølfferdt.
Aalborgs Stifts Adresseavis, 1826-04-03
Da det over Tiendegaards Veirmølles Forpagtning ved Auctionen den 21de d. M. gjorte høieste Bud, er er approberet, er fornævnte Mølle underhaanden at faae i Forpagtning til 1ste Mai d. A., naar man derom snarest muligt Kirstein. henvender sig til Lindenborg den 22de Marts 1826.
Aalborgs Stifts Adresseavis, 1826-04-03
Proclama. Creditorerne i Boet efter afdøde Skipper Christen Lassen Holm i Løgstøer, indkaldes herved, med 6 og 12 Ugers Varsel, for at anmelde og bevise deres Fordringer, for Undertegnede Skifteforvalter. Løgstøer den 1ste Marts 1826. J. Scharling.
Aalborgs Stifts Adresseavis, 1826-04-03
Auctioner. Efter det kongelige Rentekammers Begjæring, bliver den Hans Majestæt Kongen tilhørende Jagtrettighed paa Seilstrup Sogns Jorder, ved offentlig Auction, som afholdes hos Sognefogden i Seilstrup Sogn, Mandagen den 24de April førstkommende, om Formiddagen Kl. 10, stillet til Bortforpagtning paa 10 Aar; hvilket herved bekjendtgjøres. Bye- og Herredsfoged-Contoiret i Sæbye, den 18de Marts 1826. Hassing.
Aalborgs Stifts Adresseavis, 1826-04-05
Tyrkiet. Ved flere Tatarer (Courerer) har Porten erholdt Efterretninger fra Leiren for Mesolongi, som gaae til den 3die Februar. Strax efterat Commissærerne Hussni Bei og Nedsjib Effendi vare indtrufne, ere Belerings-Foranstaltningerne igjen fortsatte med fornyet Jver og Virksomhed, efter i nogen Tid at have været afbrudte formedelst de uafladelige Regnskyl og Løbegravenes derved tildeels foranledigede Ødelæggelse. Overbestyrelsen af disse Foranstaltninger er udelukkende betroet til Jbrahim Pascha. Jmidlertid have Grækerne paa deres Side gjort adskillige Forsøg, paa at undsætte det betrængte Mesolongi med Proviant og Krigsfornødenheder. Den 19de Januar lod en Afdeling af omtrent 25 til 30 Græske Skibe sig see i Nærheden af bemeldte Stad; men bleve med Tab drevne tilbage. Den 27de i samme Maaned fornyede de deres Angreb og denne Gang med bedre Held, saasom de, begunstigede af Vinden, dreve en Tyrkisk Fregat paa Stranden, to Sømile fra Fortet Bassiladi. Denne blev af Chefen sat i Brand efterat Mandskabet var reddet. Den 28de Januar viiste 26 Græske Fartøjer sig i Slagorden ved Jndløbet til Patras=Fjorden, hvor de med en fordeelagtig Vind løslode sex Brandere imod Tyrkernes Flode, som derved adspredtes og kom i Uorden, hvilket gav Grækerne Lejlighed til at udskibe deres Mund- og Krigsforraad ved Vassiladi. Den 29de indtraf fuldkomment Havblik og den 30te var den Græske Eskadre aldeles ude af Sigte, og Tyrkernes Flode tog atter sin forrige Stilling i Besiddelse. Omendskiønt Tyrkerne iagttage den dybeste Tavshed angaaende Grækernes Heid med deres Forsøg paa at faae Mesolongi forsynet med Proviant, saa er der dog saameget mindre Grund til at betvivle denne Tildragelses Rigtighed, som strax derpaa Capudana-Bey (den næstcommanderende Admiral under Capudan Pascha) blev afsat formedelst en grov Forseelse og Patrona=Beg (Vice-Admiralen) forfremmet til hans Post.
Aalborgs Stifts Adresseavis, 1826-04-05
Efter en fra Porten under 24de Februar kundgjort Melding, havde Seraskieren Reschid Pascha brudt op fra Lejren for Mesolongi med endeel af sine Albaneser, for at rense Fieldegnene i Ryggen af Beleirerne for Fiender og derpaa over Salona at rykke ind i Attika. Paa Marsen igjennem Sandsjak af Kara-Jli (nord for Lepanto) overfaldt han et Græsk Corps af betydelig Styrke, dræbte 140 Mand, gjorde 300 til Fangne, gjorde et Bytte af 4000 Kvæg- og 40000 Faarhøveder og adsplittede Levningen af denne til Mesolongi bestemte Førsels Bedækning. - Fra Morea haves intet Nyt. Vedholdende Nordvind forhindrede den til Constantinopel bestemte Britiske Ambassadør Hr. Stratford Canning fra at seile didop, hvorfor han gjorde Reisen tillands fra Hellesponten. (En Østerrigsk Coureer mødte ham ligeudenfor Constantinopel den 25de Februar).
Aalborgs Stifts Adresseavis, 1826-04-05
Den 21de Februar indtraf i Constantinopel over Bucharest den til Ceylon bestemte Engelske General Sir Hudson Lowe. Endnu vidste man ikke om han vilde tage Veien igjennem Egypten eller igjennem Persien.
Aalborgs Stifts Adresseavis, 1826-04-05
Den 8de Februar, Kl. 8 1/2 om Aftenen sporedes i Smyrna en Jordrystelse, som dog ingen Skade gjorde. - Den 10de var Jldløs nær ved Franke=Kvarteret, som dog kuns fortærede tre Huse. (Ø. J.). Efter Privatbreve fra Smyrna til Triest, og som tillige stadfæstes ved en Artikel i Smyrnas Østerlandske Tilskuer, er Lord Cochrane paa sin Reise til Grækenland kommen til de Joniske Øer.
Aalborgs Stifts Adresseavis, 1826-04-05
Allgemeine Zeitung vil vide, at Jbrahim Pascha havde bestemt at bestorme Mesolongi den 20de Februar.
Aalborgs Stifts Adresseavis, 1826-04-05
Blandinger. Den 23de Marts om Aftenen Kl. 9 1/2 indstyrtede pludselig i Rotterdam det paa Løvehaven ifjor byggede Pakhuus, nedentil belagt med Viin og paa Lofterne med Hørfrø, og rev i Faldet Bagdelen af Hr. Borgmester van der Heins Bolig med sig, hvorved Fru Borgmesterinden, hans Frøken Datter, en Tjenestepige og to andre Personer ere blevne begravne under Gruset.
Aalborgs Stifts Adresseavis, 1826-04-05
J Morlats i Distriktet Bayonne i Frankrig har en ulykkelig Tildragelse fundet Sted. Da nemlig de Conscriberte trak Lod, styrtede det Huus ind, hvori de befandt sig og over 100 Personer skal have tilsat Livet.
Aalborgs Stifts Adresseavis, 1826-04-05
Efter en tysk Avis brændte det Natten imellem 12te og 13te f. M. i tre Steder omkring Magdeburg, nemlig i Wundersleben (hvor der brændte henved tyve Huse) i Gros neuhausen og Schwerborn. Om Natten mellem 13de og 14de f. M. igjen i Schallenburg. Om Natten mellem 14de og 15de brændte i Dippolswalde ved Freiberg over 100 Huse, hvorved der adskillige Mennesker satte Livet til.
Aalborgs Stifts Adresseavis, 1826-04-05
Til Genf og Lausanne er i denne Tid indtruffet en stor Mængde unge Russer, især Liflændere, som synes at ville forblive der i nogen Tid. J de sidste Aar stod det haardt for unge Russer og Polakker at faae Tilladelse af deres Regering til at reise i Sveits, og en af de Betingelser, der altid foreskreves deres Forældre, var at de ikke maatte lade dem studere i Gen.
Aalborgs Stifts Adresseavis, 1826-04-05
Den berygtede Sydamerikanske General Artigas er død i sit Fangenskab hos Doctor Fraucia i Paraguay.
Aalborgs Stifts Adresseavis, 1826-04-05
Den Franske Hertug Mathien af Montmoreney døde pludselig Langfredags Eftermiddag Kl. 3, da han med sin Gemalinde bivaanede Gudstjenesten i St. Thomas af Aquinos Kirke i Paris.